Κυανιστής

Ο κυανιστής (επιστημονική-λατινική ονομασία Cyanistes) είναι γένος ωδικών πτηνών της οικογένειας παρίδες και περιλαμβάνει τη γαλαζοπαπαδίτσα.
Η επιστημονική ονομασία του γένους είναι νεολατινική απόδοση του ελληνικού όρου κυανιστής, που προέρχεται από το ρήμα κυανίζωhttp://www.hbw.com/species/common-blue-tit-cyanistes-caeruleus, το οποίο σημαίνει «αποκλίνω προς το κυανό χρώμα, φαίνομαι σκουρογάλαζος»Εγκυκλοπαίδεια Πάπυρος-Λαρούς-Μπριτάνικα, τόμ. 36, σελ. 458. Οφείλεται στο χαρακτηριστικό χρώμα των πτερύγων του πτηνού.

Παλαιότερα το γένος θεωρείτο ως ένα υπογένος του γένους Parus. Το 2005 μια δημοσίευση περιέγραψε μια μοριακή φυλογενετική μελέτη που εξέτασε ακολουθίες του μιτοχονδριακού DNA μελών της οικογένειας παρίδες και πρότεινε ορισμένα υπογένη της, ανάμεσα στα οποία και το Cyanistes, να προαχθούν σε γένη. Η πρόταση αυτή έγινε αποδεκτή από τη Διεθνή Ένωση Ορνιθολόγων και τη Βρετανική Ένωση Ορνιθολόγων.

Είδη
Το γένος περιλαμβάνει τα παρακάτω τρία είδη:

 Εικόνα  Επιστημονική ονομασία  Ελληνική ονομασία  Γεωγραφική κατανομή120px  Cyanistes caeruleus  γαλαζοπαπαδίτσα  Ευρώπη120px  Cyanistes teneriffae  αφρικανικός κυανιστής  βόρεια Αφρική και Κανάριες Νήσοι120px  Cyanistes cyanus  αζουρένιος κυανιστής  Ρωσία, Κεντρική Ασία, βορειοδυτική Κίνα, Πακιστάν

Το όνομα Cyanistes εισάχθηκε στην ταξινομική το 1829 ως ονομασία υπογένους από τον Γερμανό φυσιοδίφη Γιόχαν Γιάκομπ Κάουπ.

Παραπομπές

Κυανιστης